Komunikazzjoni mill-Kummissjoni lill-Kunsill u lill-Parlament Ewropew - Il-kwalità tas-servizzi tat-trasport ferrovjarju tal-merkanzija /* KUMM/2008/0536 finali */





[pic] | KUMMISSJONI TAL-KOMUNITAJIET EWROPEJ | Brussel 8.9.2008 KUMM(2008) 536 finali KOMUNIKAZZJONI MILL-KUMMISSJONI LILL-KUNSILL U LILL-PARLAMENT EWROPEW Il-kwalità tas-servizzi tat-trasport ferrovjarju tal-merkanzija KOMUNIKAZZJONI MILL-KUMMISSJONI LILL-KUNSILL U LILL-PARLAMENT EWROPEW Il-kwalità tas-servizzi tat-trasport ferrovjarju tal-merkanzija 1. IL-PROPOSTA TAL-KUMMISSJONI TAL-2004 GħAL REGOLAMENT F'Marzu tal-2004 il-Kummissjoni adottat proposta għal Regolament tal-Parlament Ewropew u tal-Kunsill dwar il-kumpens fil-każ tan-nuqqas ta' osservanza tal-eżiġenzi kuntrattwali dwar il-kwalità applikabbli għas-servizz tat-trasport ferrovjarju tal-merkanzija (COM(2004) 144 finali tat-3.3.2004). Din il-proposta kienet ġustifikata mill-kwalità ħażina tas-servizz mogħti mill-operatuti tat-trasport tal-merkanzija u mill-ħtieġa li din il-kwalità tittejjeb fi żmien raġonevoli sabiex it-trasport ferrovjarju jkollu qagħda b’saħħitha biżżejjed fis-sistema loġistika tal-Unjoni Ewropea. Il-Kummissjoni tqis ukoll li l-iżvilupp tal-kompetizzjoni kien wisq kajman biex seta' jwassal għal tijib sodisfaċenti fil-kwalità tat-trasport tal-merkanzija bil-ferrovija. Qieset għalhekk siewi li tipproponi miżuri sabiex jiġi inkluż il-kumpens fil-kuntratti bejn l-operaturi ferrovjarji u l-klijenti tagħhom. Din it-tip ta’ miżura tqieset bħala xierqa, f’kuntest karatterizzat minn ftuħ effettiv tas-suq li għadu limitat ħafna u minn preżenza li għadha qawwija tal-operaturi storiċi, biex tħeġġeġ lill-operaturi ferrovjarji biex itejbu l-prestazzjonijiet tagħhom. Fil-proposra tagħha għal regolament, il-Kummissjoni identifikat tliet kriterji ta’ kwalità li l-osservanza tagħhom kellha tiġi imposta fuq l-operaturi tat-trasport tal-merkanzija: l-osservanzi taż-żmien mifthiem għat-twassil tal-kunsinna, l-informazzjoni lill-klijenti fil-każ ta’ problema fir-twassil, u ċerta flessibbiltà f’dak li ghandu x’jaqsam mal-ordni tat-trasport. Minkejja li appoġġa l-għanijiet tal-Kummissjoni, il-leġiżlatur kien qies li l-proposta għal regolament ma kinitx xierqa. Meta titqies din il-pożizzjoni, u sabiex il-problemi identifikati f'din il-proposta jkomplu jiġu eżaminati bir-reqqa, il-Kummissjoni ntrabtet li toħroġ rapport dwar il-progress li sar mit-trasport ferrovjarju tal-merkanzija f'dak li għandu x'jaqsam mal-kwalità tas-servizz u dwar is-siwi tal-leġiżlar dwar il-qasam fl-2008. Din il-komunikazzjoni tippreżenta sensiela ta’ elementi għall-analiżi tal-kwalità tas-servizzi tat-trasport ferrovjarju tal-merkanzija u kif żviluppaw fl-aħħar snin, kif ukoll dwar l-effettività tal-ftehimiet u l-miżuri volontarji implimentati f’dan is-settur. Fl-aħħar tippreżenta xi rakkomandazzjonijiet dwar l-azzjoni Komunitarja marbuta ma’ dan is-settur. Din il-komunikazzjoni tfasslet skont elementi miġbura minn għadd ta’ nies involuti fis-settur (klijenti tal-qasam tat-trasport tal-merkanzija, operaturi, amministraturi tal-infrastruttura). Barra minn hekk, tissejjes fuq dejta mogħtija mill-assoċjazzjonijiet fis-settur. 2. IL-ħTIġIJIET ATTWALI F'TERMINI TA' KWALITÀ TAT-TRASPORT TAL-MERKANZIJA L-aħħar snin kienu kkaratterizzati minn xejra ġdida għat-trasport ferrovjarju. Fil-fatt, ir-rendeiment ta' dan il-mod ta' trasport ilu ma jinżel mill-2004. ?died b’mod sinifikanti fl-2006, tant li wassal għal żieda fil-kwota modal li kellha l-ferrovija għat-trasport tal-merkanzija fl-Ewropa. Din ix-xejra tidher madankollu li għadha waħda dgħajfa għaliex hija essenzjalment mirfuda minn fatturi esterni (bħal m'huma ż-żieda fil-prezz taż-żejt u l-konġestjoni fit-toroq jew minn kundizzjonijiet klimatiċi ħżiena għan-navigazzjoni fuq ix-xmajjar) milli minn titjib sensibbli tal-atrattiva tal-ferrovija. Minnu li l-ferrovija għanhda għadd ta’ ċirkostanzi favuriha. Fost dawn hemm iż-żieda fit-trasport ikkombinat u fid-distanzi tat-trasport tal-merkanzija madwar l-Unjoni. Sabiex tkun tista' tisfruttahom, il-ferrovija trid issir aktar kompetittiva, jiġifieri aktar flessibbli, rapida, affidabbli u/jew irħas. [pic] Sors: Eurostat Il-kunċett tal-kwalità jista’ jinftiehem b’żewġ modi: il-livell tas-servizz propost u offrut; l-osservanza tal-impenji kuntrattwali. Il-proposta għal regolament tal-Kummissjoni kienet ċertament issejjes fuq dawn iż-żewġ aspetti tal-kwalità permezz tal-flesibbiltà u l-informazzjoni lill-klijent, minn naħa, u l-osservanza tal-puntwalità, mill-oħra. L-istennija tal-klijenti industrijali tal-ferroviji tista’ madankollu tikkonċerna aspetti oħra tas-servizz mistenni: id-disponibbiltà tas-servizz, is-sikurezza u s-sigurtà. Skont in-natura tal-prodotti ttrasportati u l-interessi marbuta mat-trasport, kull wieħed minn dawn il-kriterji, flimkien mal-puntwalità, l-informazzjoni u l-flessibbiltà, huma ftit jew wisq importanti għall-klijent. Kollox ma’ kollox, is-sodisfazzjon tal-klijenti tat-trasport tal-merkanzija bil-ferrovija, sew dawk attwali sew dawk fil-ġejjieni, jippresupponi l-għoti ta’ servizz ta’ kwalità differenti skont it-tip ta’ merkanzija ttrasportata. Jidher għalhekk diffiċli li ssir klassifika tal-kriterji tal-kwalità għal dawn il-klijenti kollha kemm huma. 3. IL-PROGRESS LI SAR MIT-TRASPORT FERROVJAJU TAL-MERKANZIJA a) Elementi kwalitattivi Fuq il-livell Komunitarju, il-ftuħ għall-kompetizzjoni tas-swieq domestiċi u internazzjonali tat-trasport ferrovjarju tal-merkanzija hija relattivament reċenti. Is-suq tas-servizzi internazzjonali fil-fatt infetaħ progressivament mill-15 ta’ Jannar 2003 ‘il hawn u dak tas-servizzi interni mill-1 ta’ Jannar 2007. Bosta Stati Membri antiċpiaw l-iskadenzi u ilhom bosta snin li fetħu s-swieq tagħhom. Dan il-ftuħ għall-kompetizzjoni, sew fl-UE 12 sew fl-UE 15, jirrappreżenta l-ixprun ewlieni biex l-operaturi storiċi tat-trasport ferrovjarju tal-merkanzija jirristrutturaw l-attività u jtejbu l-prestazzjonijiet tagħhom. Spiss ġara li aktar ma bdiet kmieni l-liberalizzazzjoni, aktar avvanzat ir-ristrutturazzjoni tal-operatur ferrovjarju storiku. Is-suq tat-trasport ferrovjarju tal-merkanzija huwa maqsum f’bosta swieq sekondarji li l-ħtiġijiet tagħhom jafu jvarjaw. Fosthom hemm is-setturi tal-azzar, il-kimika, il-karozza, il-karta, l-agro-alimentari, il-materji primi u l-intermodali. Bosta operaturi ferrovjarji daħlu għal riformi bil-għan li jagħrfu aħjar il-ħtiġijiet ta' dawn is-swieq u b'hekk jadattaw l-offerta tas-servizzi tagħhom għal dawn il-ħtiġijiet (illum l-offerta tal-operaturi l-kbar tmur minn vagun waħdu sat-trasport tal-kontejners u trejn sħiħ, programmabbli skont skadenzi ftit jew wisq fit-tul). Għodod u sistemi ġodda maħsuba għar-relazzjoni mal-klijenti ġew introdotti: fost l-oħrajn, timijiet kummerċjali ddedikati għal dawn is-swieq u l-klijenti tagħhom, u strumenti sabiex tiġi aġevolata u ffaċilitata r-relazzjoni mal-klijenti B’mod ġenerali, ilhom jitjiebu għal diversi snin l-informazzjoni tal-klijenti u r-reattività kummerċjali tal-operaturi tat-trasport ferrovjarju tal-merkanzija. Fl-istess ħin, l-operaturi ferrovjarji storiċi daħlu għal ristrutturazzjoni tal-produzzjoni tagħhom. Anki hawn, il-progressi li saru bejn l-Istati Membri jvarjaw sew minn Stat Membru għall-ieħor, billi l-iżvilupp tal-kompetizzjoni huwa fattur determinanti f’dan ir-rigward. Fil-fatt jiffavorixxi r-razzjonalizzazzjoni tal-produzzjoni u l-ispejjeż tal-operaturi, l-adozzjoni ta’ metodi ġodda, modi ta’ produzzjoni ġodda, it-twessigħ tal-offerta tal-operaturi jew l-użu ta’ strumenti aktar effiċjenti. Minkejja dan il-progress, il-valutazzjoni kumplessiva tal-klijenti tat-trasport ferrovjarju tal-merkanzija fir-rigward tal-kwalità tas-servizz ipprovdut hija waħda inċerta. Il-kwalità tas-servizz offrut mill-ferrovija għadha tidher inferjuri għal dak tas-settur tat-toroq, partikolarment f’dawk il-partijiet tas-suq fejn il-ferroviji għandhom vantaġġi kbar meta mqabbla mat-triq. b) Il-kontroll u klawżoli dwar il-kwalità Fir-rigward tal-kontroll tal-kwalità, jista' jiġi osservat ħafna titjib. L-ewwelnett, is-settur intrabat kollettivament biex itejjeb il-kwalità tat-trasport tal-merkanzija permezz tal-karta ffirmata f’Lulju 2003 mill-UIC[1], mis-CER[2] u mis-CIT[3] (ara l-Anness I), tad-dikjarazzjoni konġunta ta’ April 2005 tal-UIC/CER minn naħa, u l-FIATA[4]/CLECAT[5] mill-oħra, dwar il-kwalità tat-trasport internazzjonali konvenzjonali u ikkombinat tal-merkanzija, kif ukoll tal-linji gwida dwar l-iżvilupp u l-implimentazzzjoni ta' ftehimiet dwar il-kwalità għal ċerti segmenti tat-trasport interazzjonali konvenzjonali tal-merkanzija mfassla mill-UIC/FIATA/CIT f’Ottubru 2006. It-tieni, bosta operaturi storiċi ġa impenjaw ruħhom f'politika ta' ċertifikazzjoni tal-kwalità tal-prestazzjonijiet tagħhom (ara l-Anness II), u b’hekk urew ir-rieda li jtejbu l-prestazzjonijiet tagħhom, minn naħa, u jippreżentaw min-naħa l-oħra garanziji kumplimentari lill-klijenti tagħhom. Aktar milli l-introduzzjoni ta' klawżoli vinkolanti fil-kuntratt, l-għan ta’ dawn l-inizjattivi huwa li l-opertauri jitħeġġu jtejbu volontarjament il-prestazzjonijiet tagħhom, sew fil-livell tas-servizz sew f'dak li għandu x'jaqsam mal-attenzjoni li jagħtu lill-klijenti tagħhom. Fir-rigward tal-kuntratti u l-iżvilupp tal-klawżoli dwar il-kwalità, jidher li l-preżenza ta’ dan it-tip ta’ klawżoli żdiedet b'mod sinifikanti f'dawn l-aħħar 4 snin, partikolarment għas-suq tat-trasport ikkombinat. Jidher madankollu li l-perċentwal tal-kuntratti li fihom klawżoli f'relazzjoni mal-kuntratti kollha stabilizza f’dawn l-aħħar snin. Barra minn hekk, l-i¿vilupp tal-attivitajiet u tal-kwota tas-suq tal-operaturi l-ġodda se jkunu fattur favorevoli għall-i¿vilupp tal-klaw¿oli dwar il-kwalità, minħabba li dan it-tip ta’ operatur jidher aktar dispost jaċċettahom fil-kuntratti, b'¿ieda fil-fatturat tas-servizz fejn xieraq. Partijiet tal-kuntratt li fihom klaw¿oli dwar il-kwalità [pic]Sors: CER c) Elementi kwantitattivi marbuta mat-titjib tal-kwalità L-effetti tal-inizjattivi differenti meħuda mis-settur (ara l-kapitolu 3.b) mhumiex evidenti. L-informazzjoni dwar il-kwalità tas-servizz mogħti mit-trasport tal-merkanzija hija, fl-aħjar każijiet, sporadika u mhux rappreżentattiva biżżejjed biex tippermetti evalwazzjoni solida tal-eff ettività tal-inizjattivi volontarji implimentati. L-aktar li hemm informazzjoni huwa dwar il-puntwalità tat-trejns. Minn dan il-lat, id-dejta disponibbli mhix wisq u turi xejriet diverġenti. Jekk wieħed iqis id-dejta ppubblikata mill-UIRR[6] (ara l-Anness III), il-puntwalità tat-trejns tat-trasport internazzjonali ikkombinat hija ħażina ġafna u marret lura f’ dawn l-aħħar snin. Il-perċentwali li tindika l-osservanza tal-ħinijiet qiegħda taħt is-60% (53% fl-2006, xi ftit punti aktar mill-2007). Jekk wieħed iqis iċ-ċifri ppubblikati mis-CER (ara l-Anness IV), il-puntwalità tat-trejns tat-trasport tal-merkanzija, meta meħuda globalment, sejra daqsxejn aħjar. Fl-Awstrija, id-Danimarka, il-Finalndja, l-Olanda, l-Iżvezja u fi Spanja, ir-rata tal-puntwalità tal-ferroivija tat-trasport tal-merkanzija hija, skont l-assoċjazzjoni tal-operaturi, ogħla minn 90% għat-traffiku domestiku, u mill-inqas 80% fil-biċċa l-kbira tal-Istati Skonti, dejjem għat-traffiku domestiku. Lil hinn mill-fatt li l-puntwalità ta’ trejn tirrappreżenta biss parti mill-kwalità mistennija mill-klijenti, ta’ min wieħed jinnota li: - l-aċċess għall-informazzjoni u l-affidabbiltà tagħha jibqgħu limitati; - il-livelli tal-puntwalità tat-traffiku domestiku huma tajbin. Min-naħa l-oħra, il-puntwalità tat-traffiku interazzjonali hija ħażina jew ħażina ħafna. dan is-segment, li jgħodd għal 50% tat-traffiku ferrovjarju tal-merkanzija fl-Unjoni joffri l-akbar potenzjali ta’ tkabbir għas-snin li ġejjin (l-aktar bis-saħħa taż-żieda fil-volumi tal-kontejners li jiġi ttrasportati); - kollox ma’ kollox, saru progressi, iżda xorta waħda għad mhumiex biżżejjed. 4. KWISTJONIJIET MARBUTA MAL-INFRASTRUTTURA U S-SERVIZZI RELATATI S'issa, din l-analiżi kkonċentrat fuq l-attività tal-operaturi u fuq il-progressi fir–riorganizzazzjoni tal-attività tagħhom, il-kontroll tal-kwalità u r-relazzjonijiet mal-klijenti. Il-kawżi tad-dewmien tat-trejns tal-merkanzija jew, b’mod ġenerali, in-nuqqas ta’ osservanza tal-impenji previsti fil-kuntratt, mhumiex dejjem faċilment identifikabbli. Skont l-ERFA[7], mill-inqas 60% tar-responsabbiltajiet marbuta ma’ kwalità ħażina tas-servizz mhumiex attribwibbli għall-operatur. Spiss jistgħu jiġu attribwiti għall-klijenti u kemm-il darba għall-amministraturi tal-infrastruttura u/jew is-servizzi relatati (terminals u stazzjonijiet tat-tqassim). F’dan ir-rigward, il-kundizzjonijiet tal-aċċess għall-infrastruttura u s-servizzi, u l-kwalità tas-servizz mogħti minn dawn tal-aħħar ma’ jistgħux jitqabblu fl-Unjoni kollha. Il-politiki tal-ġestjoni tal-infrastruttura ferrovjarja u l-investimenti fil-qasam ivarjaw sew minn Stat Membru għall-ieħor. Madankollu, fatt ċert huwa li l-amministraturi varji tal-infrastruttura jridu jwettqu progressi kbar f’dawn l-aspetti. Qabel kollox, irid ikun hemm titjib fis-setturi marbuta mal-ġestjoni tat-traffiku ferrovjarju sabiex jitnaqqas l-impatt tal-avvenimenti li jiġru għall-għarrieda fuq il-prestazzjoni tat-trejns. Dan jikkonċerna l-aktar it-tisħiħ tal-użu ta’ teknoloġiji innovattivi ġodda u t-titjib tal-manuteznjoni tal-infrastruttura. Għas-servizzi internazzjonali, b’mod partikolari, dan ifisser it-tisħiħ tal-kooperazzjoni bejn l-amministraturi nazzjonali tal-infrastrutturi u żvilupp ħafna aktar rapidu tal-interoperabbiltajiet tekniċi u amministrattivi. Fl-aħħarnett, l-unika soluzzjoni għat-titjib tal-prestazzjoni tal-infrastruttura spiss tikkonsiti f’li jsiru investimenti f’infrastrutturi ġodda. Ta’ min wieħed jinnota li din l-analiżi tikkonċerna sew l-infrastruttura ferrovjarja fis-sens strett tagħha sew it-terminals u s-servizzi relatati l-oħra, li jirrapreżentaw elementi fundamentali tal-katina tal-produzzjoni tat-trasport ferrovjarju tal-merkanzija u li spiss mhumiex kapaċi jagħtu livell ta’ servizz suffiċjenti lill-operaturi ferrovjarji. 5. L-ORJENTAMENTI U L-PROPOSTI TAL-KUMMISSJONI L-elementi ppreżentati fil-kapitoli ta’ qabel juru li s-settur, bl-operaturi sew antiki sew ġodda, fuq quddiem, wettaq sforzi importanti biex itejjeb il-kwalità tas-servizz tiegħu. Madankollu, dawn l-isforzi għadhom taħt il-livell mistenni mill-klijenti. L-inizjattivi tas-settur għalhekk jidhru li għadhom mhumiex biżżejjed, anki jekk il-prestazzjoni tal-operaturi mhijiex l-unika varjabbli li teffettwa l-livell tal-kwalità tat-trasport ferrovjarju tal-merkanzija. Għandhom ukoll rwol importanti l-kapaċitajiet tal-infrastruttura u s-servizzi relatati fil-proċess tal-produzzjoni tal-ferroviji. Jekk jitqies dan li ngħad flimkien mal-oppożizjoni soda tal-leġiżlatur u tas-settur għal kull obbligu leġiżlattiv fir-relazzjonijiet kuntrattwali bejn l-operaturi, l-amministraturi tal-infrastruttura u l-klijenti, il-Kummissjoni tqis xieraq illi tirtira l-proposta tagħha għal regolament dwar il-kumpens f’każ ta’ non-osservanza tal-eżiġenzi kuntrattwali tal-kwalità applikabbli għas-servizzi tat-trasport ferrovjarju tal-merkanzija. Sabiex twieġeb għall-problemi mqajma mill-proposta tagħha u li għalihom is-settur ma nstabitx soluzzjoni sodisfaċenti fuq bażi volontarja, il-Kummissjoni se tisskota bl-azzjoni tagħha, u jekk hemm bżonn issaħħaħha, sabiex tiżviluppa l-kompetizzjoni u l-inizjattivi sabiex it-trasport tal-merkanzija jkun jista' jkollu infrastruttura u servizz awżiljari ta' kwalità, filwaqt li tirriżerva l-possibbiltà li tippreżenta proposta ġdida fil-każ li l-iżvilupp tat-trasport ferrovjarju tal-merkanzija jkun jitlob dan. a) Iż-żamma u t-tisħiħ tal-azzjonijiet favur l-iżvilupp tal-kompetizzjoni L-iżvilupp tal-konkorrenza huwa element fundamentali għat-tijib tal-kwalità tas-servizz. Il-proposta għar-regolament tal-Kummissjoni saħqet dwar il-fatt li l-kompetizzjoni qed tiżviluppa bil-mod wisq. Sabiex titħaffef l-implimentazzjoni effettiva tal-orjentamenti adottati fuq il-livell Komunitarju sabiex titqanqal il-kompetizzjoni fis-settur ferrovjarju, il-Kummissjoni se tikkonċentra, għall-qasir żmien, fuq l-azzjonijiet li ġejjin: - l-applikazzjoni effettiva tar-regoli dwar il-konkorrenza li jinsabu fl-ewwel u fit-tieni pakkett ferrovjarju[8]; - ir-riformulazzjoni tal-ewwel pakkett ferrovjarju. Is-segwitu tal-implimentazzjoni tal-linji gwida dwar l-għajnuniet mill-Istat lill-impriżi ferrovjarji[9] jirrappreżenta wkoll element importanti għat-titjib tat-tħaddim tas-swieq tat-trasport ferrovjarju. b) Is-segwitu u t-tisħiħ tal-azzjonijiet favur it-titjib tal-infrastrutturi u tal-iżvilupp tal-interoperabbiltà Sabiex l-operaturi tat-trasport ferrovjarju tal-merkanzija jkunu jistgħu jagħmlu użu fil-ġejjieni ta' infrastrutturi u servizzi relatati tal-kwalità u fi kwantità suffiċjenti, il-Kummissjoni se tapprofondixxi l-azzjoni tagħha favur l-ottimizzazzjoni tal-użu tal-infrastrutturi, il-kooperazzjoni bejn l-amministraturi tal-infrastrutturi u l-investimenti fl-infrastruttura ferrovjarja. Se tkompli tagħti attenzjoni lill-ġestjoni bbilanċjata u effettiva tat-traffiku mħallat bejn it-trejns tal-passiġġieri u t-trejns tal-ferroviji., Dawn il-linji gwida se jiġu kkonkretizzati bis-saħħa ta' dawn l-inizjattivi: - it-twettiq ta’ netwerk Ewropew bi prijorità għall-merkanzija[10]; - il-promozzjoni u l-akkumpanjament tal-ERTMS[11] u tal-Ispeċifikazzjoni Teknika tal-Interoperabilità "Applikazzjonijiet telematiċi għas-servizz tat-trasport tal-merkanzija" (STI TAF)[12]; - il-promozzjoni tal-aħjar prattiki fir-rigward tal-ġestjoni tal-infrastrutturi, permezz ta' tixrid akbar u l-implimentazzjoni tal-prinċipji fil-komunikazzjoni dwar il-kuntratti multiannwali[13], pereżempju; - il-programm RTE-T[14], partikolarment il-ħidma tal-kkordinaturi Ewropej; - it-tkomplija tal-programm Marco Polo, li jinkoraġġixxi partikolarment l-integrazzjoni tal-katina loġistika. c) Is-segwitu u t-tisħiħ tal-azzjonijiet favur trasparenza akbar tal-informazzjoni u tal-ġestjoni tal-prestazzjonijiet tas-sistema ferrovjarja Sabiex tissaħħaħ it-trasparenza fir-rigward tal-kwalità tas-servizz mogħti mit-trasport ferrovjarju tal-merkanzija, u sabiex is-settur kollu kemm hu (b’mod partikolari, amminstraturi tal-infrastruttura u operaturi) jiġi mqanqal jagħti servizz li jrendi naktar, il-Kummissjoni se tkompli tinkoraġġixxi u tivverifika: - l-istabbiliment ta' sistemi tat-titjib tal-prestazzjonijiet[15]; - l-iżvilupp ta’ għodod għall-kejl tal-prestazzjonijiet tat-trasport ferrovjarju tal-merkanzija[16]; - il-pubblikazzjoni ta’ indikaturi ta’ kwalità. ANNESSI Anness I karta tal-kwalità UIC, CER u CIT Anness II: ċertifikazzjoni tal-kwalità tal-operaturi ferrovjarji ewlenin (sors CER) Anness III: puntwalità tat-trejns tat-trasport ikkombinat internazzjonali (sors UIRR) Anness IV: puntwalità tat-trejns tat-trasport ferrovjarju tal-merkanzija (sors CER) ANNESS I : KARTA TAL-KWALITÀ UIC, CER U CIT [pic] [pic] [pic] ANNESS II: ċERTIFIKAZZJONI TAL-KWALITÀ TAL-OPERATURI FERROVJARJI EWLENIN (SORS CER) SORS: CER ISO 9001 | SQAS[17] | ISO 14001[18] | OHSAS 18001[19] | VDA 6.2[20] | BDZ | (X)[21] | BLS CARGO | X | CFL CARGO | (X) | CFR MARFA | X | (X) | GREEN CARGO | X | X | (X) | GYSEV | X | MAV CARGO | X | X | PKP CARGO | X | X | (X) | RCA | X | (X) | (X) | X | X | RAILION DEUTSCHLAND | X | X | X | RAILION NEDERLAND | X | X | RENFE | X | X | SBB CARGO | X | X | (X) | (X) | SZ | X | X | SNCB | X | X | X | SNCF FRET | X | X | TRENITALIA LOGISTICA | X | X | X | VR | X | X | ZSSK CARGO | X | (X) | (X) | ANNESS III: PUNTWALITÀ TAT-TREJNS TAT-TRASPORT IKKOMBINAT INTERNAZZJONALI - 2006 (SORS UIRR) [pic] ANNESS IV : PUNTWALITÀ TAT-TREJNS TAT-TRASPORT FERROVJARJU TAL-MERKANZIJA (SORS CER) L-Awstrija Il-Puntwalità ta’ Rail Cargo Austria fl-2006 [pic] Il-Belġju Il-Puntwalità ta’ Railion Denmark fl-2005-2007[pic] Id-Danimarka Il-Puntwalità ta’ Railion Denmark fl-2006 [pic] Il-Finlandja Il-Puntwalità ta’ VR, 2003-2007 [pic] L-Olanda Il-Puntwalità fl-Olanda, 2004-2005 [pic] L-Iżvezja Il-Puntwalità ta’ GreenCargo, 2001-2007 [pic] Spanja [pic] [1] Union Internationale des Chemins de fer (Unjoni Internazzjonali tal-Ferroviji) [2] Communauté Européenne du Rail (Il-Komunità Ewropea tal-Ferroviji) [3] Comité International des Transports ferroviaires (Il-Kumitat Internazzjonali tat-Trasport Ferrovjarju) [4] Fédération Internationale des Associations de Transitaires et Assimilés (Federazzjoni Internazzjonali tal-Assoċjazzjonijiet tat-Trasportaturi u Ħaddiema Assimilati) [5] Association Européenne des Chargeurs, du Transport, de la Logistique (Assoċjazzjoni Ewropea tal-Burdnara, tat-Trasport, tal-Loġistika) [6] Union Internationale des Sociétés de Transport Combiné Rail-Route (Unjoni Internazzjonali tal-Impriżi tat-Trasport Magħqud Ferrovija-Triq) [7] Association Européenne du Fret Ferroviaire (Assoċjazzjoni Ewropea tat-Trasport Ferrovjarju tal-Merkanzija) [8] Segwitu għar-rapport mill-Kummissjoni lill-Parlament Ewropew, il-Kunsill, il-Kumitat Ekonomiku u Soċjali Ewropew u l-Kumitat tar-Reġjuni dwar l-implimentazzjoni ta' l-ewwel pakkett ferrovjarju (COM(2006) 189 finali tat-3.5.2006) [9] Linji Gwida Komunitarji dwar l-għajnuniet mill-Istat lill-impriżi ferrovjarji (SEC(2008) 512 tat-30.4.2008) [10] Il-Komunikazzjoni mill-Kummissjoni lill-Kunsill u lill-Parlament Ewropew – “Lejn netwerk ferrovjarju bi prijorità għall-merkanzija" (COM(2007) 608 finali, 18.10.2007). [11] Sistema Ewropea ta’ sinjalar ferrovjarju [12] Ir-Regolament tal-Kummissjoni (KE) Nru 62/2006 tat-23 ta’ Diċembru 2005 dwar l-ispeċifikazzjoni teknika għall-interoperabilità fir-rigward tas-sottosistema “Applikazzjonijiet telmatiċi għas-servizz tat-trasport tal-merkanzija” tas-sistema ferrovjarja trans-Ewropea konvenzjonali. [13] Il-Komunikazzjoni mill-Kumissjoni lill-Kunsill u l-Parlament Ewropew - Kuntratti multiannwali għall-kwalità ta’ l-infrastruttura ferrovjarja (COM(2008) 54 finali tas-6.2.2008) [14] Netwerks Trans-Ewropej għat-trasport [15] L-Artikolu 11 (Skema tal-ħidma) tad-Direttiva 2001/14/KE tal-Parlament Ewropew u tal-Kunsill tas-26 ta' Frar 2001 dwar l-allokazzjoni ta' kapaċità ta' infrastruttura tal-ferroviji u t-tqegħid ta' piżijiet għall-użu ta' infrastruttura tal-ferroviji u ċertifikazzjoni tas-sigurtà. [16] Ara l-punt 2.3 tal-Komunikazzjoni mill-Kummissjoni lill-Kunsill u lill-Parlament Ewropew – “Lejn netwerk ferrovjarju bi prijorità għall-merkanzija”, COM(2007) 608 finali, 18.10.2007. [17] Sistema ta’ ċertifikazzjoni tal-kwalità u tas-sigurtà [18] Proċedura ta’ ċertifikazzjoni tal-kwalità ambjentali [19] Ċertifikazzjoni tal-proċeduri marbuta mas-saħħa u s-sigurtà tal-persunal [20] Ċertifikazzjoni speċifika għall-industrija tal-karozzi [21] Qed titħejja.